Qoraqalpog‘iston Respublikasi Vazirlar Kengashi raisiga yangi o‘rinbosar tayinlandi. Foto: t.me/joqargikenes Bayram Otemuratov Qoraqalpog‘iston Respublikasi Vazirlar Kengashi raisining o‘rinbosari lavozimida ish boshladi. U yoshlar siyosati, ijtimoiy rivojlantirish va ma’naviy-ma’rifiy ishlar yo‘nalishlariga mas’ul bo‘ladi. Tayinlovga qadar B.Otemuratov Ajiniyoz nomidagi Nukus davlat pedagogika instituti rektori edi. Qoraqalpog‘iston Vazirlar Kengashi raisining avvalgi o‘rinbosari Abatbay Daniyarov Nukus shahar hokimi lavozimiga tayinlangandi.